cyanic-selkie/wikianc huggingface dataset:
অ্যালেকজান্ডার ফ্লেমিং
স্যার আলেকজান্ডার ফ্লেমিং (৬ আগস্ট ১৮৮১ - ১১ মার্চ ১৯৫৫) ছিলেন এক বিশ্ববিশ্রুত স্কটিশ চিকিৎসক, অণুজীব বিজ্ঞানী, বিশ্বের প্রথম অ্যান্টিবায়োটিক 'বিংশ শতকের বিস্ময়' পেনিসিলিন আবিষ্কারের জন্য সমধিক পরিচিত ছিলেন। ১৯২৮ খ্রিস্টাব্দের তার এই আবিষ্কার পরবর্তীতে বেঞ্জিলপেনিসিলিন তথা পেনিসিলিন-জি নামে নামাঙ্কিত হয়। 'পেনিসিলিয়াম রুবেনস' নামক এক শ্রেণীর ছত্রাক নিঃসৃত তরলকে বিশুদ্ধ করে তৈরি করেন অ্যান্টিবায়োটিক শ্রেণীর ওষুধ। এই আবিষ্কারের জন্য তিনি ১৯৪৫ খ্রিস্টাব্দে অপর দুই ইংরেজ রসায়ন বিজ্ঞানী হাওয়ার্ড ফ্লোরি ও  অ্যার্নেস্ট চেইনের সাথে যৌথভাবে চিকিৎসা বিজ্ঞানে লাভ করেন  নোবেল পুরস্কার।  চিকিৎসা বিজ্ঞানে অসামান্য  অবদানের জন্য তিনি ১৯৪৪ খ্রিস্টাব্দে নাইট উপাধিতে ভূষিত হন। ১৯৯৯ খ্রিস্টাব্দে  টাইম পত্রিকার সমীক্ষায় বিশ শতকের সবচেয়ে উল্লেখযোগ্য একশো ব্যক্তিত্বদের অন্যতম বিবেচিত হন। এছাড়া ও ২০০২ খ্রিস্টাব্দের বিবিসি টেলিভিশনের সমীক্ষায় গ্রেট ব্রিটেনের একশো ব্যক্তিত্বদের অন্যতম ও ২০০৯ খ্রিস্টাব্দে এসটিভি টিভি চ্যানেলের বিচারে রবার্ট বার্নস ও  উইলিয়াম ওয়ালেসের পর তিনি তৃতীয় গ্রেটেস্ট স্কট নির্বাচিত হন।
জন্ম, প্রারম্ভিক জীবন এবং শিক্ষা
আলেকজান্ডার ফ্লেমিং-এর জন্ম ১৮৮১ খ্রিস্টাব্দের ৬ই আগস্ট যুক্তরাজ্যের  স্কটল্যান্ডের আয়ারশায়ারের দারভেল নামক এক গ্রামে। তিনি আর্ল অব লাউডাউন, হিউ ফ্লেমিং (১৮১৬ -১৮৮৮) এবং গ্রেস স্টারলিং মর্টনের (১৮৪৮ - ১৯২৮) চার সন্তানদের তৃতীয় পুত্র ছিলেন। ফ্লেমিং-এরা পুরুষানুক্রমে ছিলেন কৃষক। লেখাপড়ার চল ছিল না পরিবারে। পাঁচ বছর বয়সে লেখাপড়া শুরু করেছিলেন নিতান্তই   সাধারণ গ্রাম্য স্কুলে অসাধারণ মেধা ও তীক্ষ্ম ধীশক্তির আলেকজান্ডার। কিন্তু সাত বৎসর বয়সে তার পিতা মারা যান। মায়ের তত্ত্বাবধানে সবরকম দুঃখ কষ্ট দূর করে অসীম মনোবল লাভ করেন। দশ বৎসর বয়সে ভর্তি হন দারভেলের এক হাই স্কুলে। দুবৎসরের স্কলারশিপ পেয়ে সেখান থেকে এক নামকরা আবাসিক বিদ্যালয় কিলমারনক একাডেমিতে ভরতি হন। ইতিমধ্যে তার অগ্রজ টমাস ফ্লেমিং ডাক্তারী পড়তে গ্লাসগো মেডিক্যাল কলেজে ভর্তি হয়েছেন। তিনি আলেকজান্ডারের বয়স চোদ্দ হওয়ার পর নিয়ে আসেন লন্ডনে এবং ভরতি করান রিজেন্ট স্ট্রিটের  রয়াল পলিটেকনিক ইনস্টিটিউশনে দু-বৎসর পড়াশোনার শেষে পাশ করার পর চাকরি নেন এক জাহাজ কোম্পানীতে। এদিকে তার অগ্রজ টমাস ফ্লেমিং নামী চক্ষুবিশারদ হওয়ার পর, ভাইকে চাকরি থেকে ছাড়িয়ে ভরতি করান সেন্ট মেরি মেডিক্যাল কলেজে তখন তার বয়স কুড়ি বৎসর। ১৯০৬ খ্রিস্টাব্দে তিনি এমবিবিএস পাশ করেন। ১৯০৮ খ্রিস্টাব্দে অণুজীববিজ্ঞানে স্বর্ণপদকসহ বিএসসি ডিগ্রি লাভ করেন। এখানে তিনি প্যাথোলজির প্রধান অধ্যাপক ড. আলমোর্থ রাইটের দ্বারা প্রভাবিত হন। অধ্যাপক রাইট ইতিমধ্যে টাইফয়েড জ্বরের প্রতিষেধক হিসাবে টিকার ব্যবহার শুরু করেছেন।
কর্মজীবন
অধ্যাপক রাইটের প্রতিভা, বৈজ্ঞানিক দৃষ্টিভঙ্গি আর মানবপ্রেম ফ্লেমিং-কে আকৃষ্ট করে এবং তার সহকারী হয়ে যান। সেন্ট মেরি'স মেডিক্যাল স্কুলের প্রভাষক পদে যোগ দেন এবং ১৯১৪ খ্রিস্টাব্দ পর্যন্ত কর্মরত ছিলেন। প্রথম বিশ্বযুদ্ধ শুরুতে ১৯১৪ খ্রিস্টাব্দে তিনি লেফটেন্যান্ট হন এবং ১৯১৭ খ্রিস্টাব্দে রয়াল আর্মি মেডিক্যাল কর্পসে ক্যাপ্টেন হিসাবে কাজ করেন। তিনি ও তার অনেক সহকর্মী যুদ্ধক্ষেত্রে ফ্রান্সের ওয়েস্টার্ন ফ্রন্টের হাসপাতালে কাজ করেছেন। ১৯১৮ খ্রিস্টাব্দে তিনি সেন্ট মেরি'স হাসপাতালে ফিরে আসেন এবং ১৯২৮ খ্রিস্টাব্দে লন্ডন বিশ্ববিদ্যালয়ের জীবাণুবিদ্যা বিভাগের অধ্যাপক নির্বাচিত হন এবং ১৯৫১ খ্রিস্টাব্দে তিনি তিন বছরের জন্য  এডিনবরা বিশ্ববিদ্যালয়ের রেক্টর হন।
বৈজ্ঞানিক অবদান
সেন্ট মেরি'স হাসপাতাল ও মেডিক্যাল স্কুলে অবস্থানকালে তিনি জীবাণুবিদ্যায় শরীরের রোগ প্রতিরোধে তিনি বুঝতে পারেন যে, শ্বেতকণিকা বাহিনীর ভূমিকাই গুরুত্বপূর্ণ। এ বিষয়ে অধ্যাপক রাইটের মতামতও যথার্থ ছিল। তার পথই অনুসরণ করে ১৯১৪ খ্রিস্টাব্দে একটা ভ্যাকসিন আবিষ্কার করেন যার ফলে অল্প সময়ের মধ্যে মুখের ব্রণ সম্পূর্ণ মিলিয়ে যায়।
প্রথম বিশ্বযুদ্ধ চলাকালীন আলেকজান্ডার ফ্লেমিং লক্ষ্য করেন আহত সৈনিকদের ক্ষতস্থানে সংক্রমণের ফলে সেপসিস হয়ে তারা মারা যাচ্ছে। বিজ্ঞানী লিস্টার আবিষ্কৃত কার্বলিক অ্যান্টিসেপটিকই ছিল জীবাণুবাহিত রোগের একমাত্র ওষুধ এবং সেটি কোনভাবেই কার্যকরী হচ্ছিল না। আহত সৈনিকদের মর্মান্তিক মৃত্যু দেখে গ্যাংগিন রোগীদের পায়খানা পরীক্ষা করে যে জীবাণুর সন্ধান পেলেন, তার কালচারে একটি নির্দিষ্ট মাত্রার কার্বলিক অ্যাসিড মেশালে আশ্চর্য দ্রুততায় জীবাণুর বংশবৃদ্ধি ঘটে। বিস্মিত ফ্লেমিং কার্বলিক অম্লের ব্যবহারের সাবধানবাণী শোনালেন। আর কারণ অনুসন্ধানে দেখলেন, শ্বেতকণিকারাই এই অস্বাভাবিকতার মূলে দায়ী। এই সময় তিনি দ্য ল্যানসেট নামক এক মেডিক্যাল জার্নালে এক প্রবন্ধ লেখেন। কেন অ্যানটিসেপটিকের ব্যবহারে সৈন্যরা মারা যাচ্ছে, তার পরীক্ষামূলক বিস্তৃত ব্যাখ্যা উপস্থাপন করেন। তিনি অধ্যাপক রাইটের নীতি অনুসরণ করে নতুন নতুন সত্যের সম্মুখীন হতে লাগলেন । অধ্যাপক রাইট তার ব্যাখ্যা সমর্থন করলেও বেশিরভাগ চিকিৎসক সেই অ্যান্টিসেপটিকের ব্যবহার অব্যাহত রাখেন।
যুদ্ধ শেষে ইংল্যান্ডে ফিরে এসে আলেকজান্ডার ফ্লেমিং সেন্ট মেরিজ মেডিকেল স্কুলে ব্যাক্টেরিয়োলোজির প্রফেসর হিসেবে যোগ দিলেন। এখানে পুরোপুরিভাবে ব্যাক্টেরিয়োলোজি নিয়ে গবেষণা শুরু করলেন। কিছুদিনের মধ্যেই তিনি সঠিকভাবে উপলব্ধি করলেন মানবদেহের কিছু নিজস্ব প্রতিরোধ ক্ষমতা আছে যা এ বহিরাগত জীবাণু প্রতিরোধ করতে পারে। কিন্তু প্রত্যক্ষ কোন প্রমাণ পেলেন না।  ১৯২১ খ্রিস্টাব্দে হঠাৎ একদিন ল্যাবরেটরিতে বসে কাজ করছিলেন ফ্লেমিং। এই সময় তিনি সর্দিকাশিতে ভুগছিলেন। প্লেটে জীবাণু কালচার নিয়ে কাজ করার সময় তার একটু সর্দি এসে পড়ে প্লেটে। প্লেটটা এক পাশে সরিয়ে রেখে, নতুন এক প্লেট নিয়ে কাজ শুরু করেন এবং কাজ শেষে বাড়ি ফিরে যান। পরদিন ল্যাবরেটরিতে ঢুকে দেখেন আগের দিনে টেবিলে  সরিয়ে রাখা প্লেটে যে জীবাণু ছিল, পরীক্ষা করে দেখেন সেগুলিতে আর  কোন জীবাণু নেই। সব জীবাণু মারা গেছে। সিদ্ধান্তে উপনীত হলেন চোখের জল, মুখের লালা, নাকের নিঃসৃত জলীয় অংশের জীবাণু ধ্বংসের ক্ষমতা আছে। তিনি ১৯২২ খ্রিস্টাব্দে দেহ নির্গত হওয়া এই প্রতিষেধকের নাম দেন  লাইসোজাইম। তবে সাধারণ জীবাণুগুলোকে এটি ধ্বংস করতে সক্ষম হলেও অধিক শক্তিশালী জীবাণুর ক্ষেত্রে কার্যকরী নয়।
"আমি যখন ১৯২৮ খ্রিস্টাব্দের ২৮ শে সেপ্টেম্বর ভোরে জেগে উঠি, আমি অবশ্যই বিশ্বের প্রথম অ্যান্টিবায়োটিক বা ব্যাক্টিরিয়া ঘাতক আবিষ্কার করে ওষুধে বিপ্লব আনার পরিকল্পনা করিনি। তবে আমি মনে করি, আমি সঠিক করেছি"
- আলেকজান্ডার ফ্লেমিং
সম্মাননা
আলেকজান্ডার ফ্লেমিং সারা জীবনে বহু পুরস্কার ও সম্মানে ভূষিত হয়েছেন। তন্মধ্যে উল্লেখযোগ্য সম্মাননাগুলি হলো -
পারিবারিক জীবন
আলেকজান্ডার ফ্লেমিং বিশ্বযুদ্ধ চলাকালেই ১৯১৫ খ্রিস্টাব্দের ২৩ শে ডিসেম্বর সারা মরিসন ম্যাকেলবয়কে বিবাহ করেন। সারা মরিসন অবশ্য ১৯৪৯ খ্রিস্টাব্দে মারা যান। তাদের এক পুত্র রবার্ট ফ্লেমিং ততদিনে একজন চিকিৎসক হয়ে ওঠেন। আলেকজান্ডার ১৯৫৩ খ্রিস্টাব্দে বাহাত্তর বৎসর বয়সে পুনরায় বিবাহ করেন জীবাণুতাত্ত্বিক ডক্টর আমেলিয়া কোৎসুরিস কে।
কায়রো (অপারেটিং সিস্টেম)
থাম্ব|কায়রো (অপারেটিং সিস্টেম) এর বিকাশকারী, "মাইক্রোসফ্ট" কায়রো ছিল উইন্ডোজ এনটি ৪.০-এর জন্য মাইক্রসফটের একটি প্রকল্পের সাংকেতিক নাম। প্রকল্পটি ১৯৯১ থেকে ১৯৯৬ পর্যন্ত চালু ছিল। এই প্রকল্প থেকে কোন অপারেটিং সিস্টেম প্রকাশ না পেলেও উইন্ডোজের ভবিষ্যৎ সংস্করণগুলিতে এর অংশবিশেষ বাস্তবায়িত হয়।
টিউলিপ জোশী
টিউলিপ জোশী (জন্মঃ ১১ সেপ্টেম্বর ১৯৭৯) হচ্ছেন ভারতের একজন সাবেক মডেল এবং চলচ্চিত্র অভিনেত্রী, যিনি হিন্দি, তেলুগু, কন্নড়, পাঞ্জাবি এবং মালয়ালম ভাষার চলচ্চিত্রে অভিনয় করেছেন। তিনি টেলিভিশন নাটকেও অভিনয় করেছেন।
পূর্ব জীবন
টিউলিপের জন্ম হয়েছিলো মুম্বাইতে, তার বাবা ছিলেন গুজরাটি এবং মা ছিলেন আর্মেনিয়। টিউলিপ মুম্বাই শহরেই বড় হয়ে উঠেছিলেন এবং যমুনাবাঈ নার্সি স্কুলে অধ্যায়ন করেছিলেন, এবং পরে তিনি মিথিবাঈ কলেজে পড়াশোনা শুরু করেন খাদ্য বিজ্ঞান এবং রসায়ন নিয়ে, এই বিষয়ে তিনি স্নাতক উত্তীর্ণ হন।
২০০০ সালে টিউলিপ সুন্দরী প্রতিযোগিতা ফেমিনা মিস ইন্ডিয়াতে অংশ নেন। যদিও এই সুন্দরী প্রতিযোগিতাতে টিউলিপ বিজয়ীদের কাতারে যেতে পারেননি কিন্তু বহু বিজ্ঞাপন-নির্মাতা টিউলিপের চেহারা এবং শারীরিক গঠন পছন্দ করেছিলেন। টিউলিপ পন্ডস, পেপসি, সিয়ারাম, বিপিএল গ্রুপের বিজ্ঞাপন, স্মার্নঅফ, টাটা স্কাই ইত্যাদির বিজ্ঞাপনে মডেল হন। পাকিস্তানি গায়ক নুসরাত ফাতেহ আলী খানের একটি গানের ভিডিওতেও টিউলিপ অভিনয় করেছিলেন।
চলচ্চিত্র কর্মজীবন
টিউলিপ চলচ্চিত্র জগতে খুব সহজেই ঢুকে যেতে পেরেছিলেন। টিউলিপ ছিলেন খ্যাতিমান প্রযোজক-পরিচালক যশ চোপড়ার ছেলে আদিত্য চোপড়ার প্রথম স্ত্রী পায়েল খান্নার বান্ধবী, পায়েলকে আদিত্য ২০০১ সালে বিয়ে করেন অভিভাবক দ্বারা। যশ, আদিত্য দুজনেই টিউলিপকে আদিত্য-পায়েলের বিয়েতে দেখে পছন্দ করে ফেলেন এবং টিউলিপকে অডিশন দিতে বলেন, টিউলিপ রাজী হয়ে যান আর যশ চোপড়ার আরেক ছেলে উদয় চোপড়ার সঙ্গে টিউলিপ মেরে ইয়ার কি শাদী হ্যায় (২০০২) চলচ্চিত্রে নায়িকা চরিত্রে অভিনয়ের জন্য চুক্তিবদ্ধ হয়ে যান। টিউলিপ হিন্দি ভাষা তেমন একটা পারতেননা, তিনি শুধু মারাঠি এবং গুজরাটি ভাষা জানতেন, তিনি বর্ষীয়ান অভিনেতা ফিরোজ খানের স্টুডিয়োতে অভিনয় শেখা শুরু করা সহ হিন্দি ভাষা ভালো করে শেখা শুরু করে দেন। টিউলিপ হিন্দি ভাষা রপ্ত করে ফেলেন খুব দ্রুত এবং অভিনয়ও মোটামুটি শিখে যান তখনই যশ চোপড়া আর আদিত্য চোপড়া টিউলিপের নাম পরিবর্তন করতে বলেন (একটি স্টেজ-নাম দিতে বলেন) যাতে দর্শকরা নবাগত নায়িকার একটি আকর্ষণীয় নাম দেখে চলচ্চিত্রটি (মেরে ইয়ার কি শাদী হ্যায়) পছন্দ করে, টিউলিপ পরে নিজের নাম সঞ্জনা বেছে নেন চলচ্চিত্রটির জন্য। চলচ্চিত্রটি মুক্তি পায় এবং কাহিনী-গান সবকিছু মোটামুটি দর্শকপ্রিয়তা পায় এবং টিউলিপও ছোটোখাটো পরিচিতি পেয়ে যান।
টিউলিপকে আর কোনো প্রযোজক-পরিচালক চলচ্চিত্রে নিতে চাচ্ছিলেননা তবে টিউলিপ 'মাতৃভূমি' (২০০৩) চলচ্চিত্রে অভিনয় করে একটি ব্যতিক্রমী পরিচয় পান চলচ্চিত্রটির কাহিনীর জন্য। টিউলিপ এরপর আর বড় কোনো চরিত্রে অভিনয়ের সুযোগ পাচ্ছিলেননা।
২০০৩ সালে তিনি তেলুগু চলচ্চিত্র 'ভিলেন'এ অভিনয় করেন এবং ২০০৪-এ মুক্তি পায় দিল মাঙ্গে মোর যেটাতে তার সঙ্গে শহীদ কাপুর, আয়েশা টাকিয়া এবং সোহা আলী খান ছিলো, চলচ্চিত্রটি দর্শকদের আকৃষ্ট করতে পারেনি।
২০০৯ এবং ২০১১ সালে টিউলিপ পাঞ্জাবি চলচ্চিত্রে অভিনয় করেন, তবে ওগুলো ব্যবসা করতে পারেনি। সর্বশেষে তিনি কন্নড় চলচ্চিত্র 'সুপার' এবং পাঞ্জাবি চলচ্চিত্র 'জাট এয়ারওয়েজ'এ অভিনয় করেন, তবে এগুলোও ব্যর্থ ছিলো। সালমান খানের জয় হো (২০১৪) চলচ্চিত্রটিতে টিউলিপ একটি ছোটো ভূমিকায় ছিলেন।
রোবের্ট কখ
হাইনরিখ হের্মান রোবের্ট কখ (বিকল্প প্রতিবর্ণীকরণে রোবার্ট কখ বা রবার্ট কখ) (Heinrich Hermann Robert Koch) (জন্ম ১১ই ডিসেম্বর, ১৮৪৩, ক্লাউস্টহাল, হানোফার, জার্মানি; মৃত্যু ২৭শে মে, ১৯২০, বাডেন-বাডেন, জার্মানি) একজন নোবেল পুরস্কার বিজয়ী জার্মান চিকিৎসক ও চিকিৎসাবিজ্ঞানী ছিলেন। তিনি পরীক্ষাগারে অনেক শ্রম ও যত্ন সহকারে গবেষণাকর্ম সম্পাদন করে অণুজীব-সংক্রান্ত অধ্যয়ন ও গবেষণাকে আধুনিক ব্যাকটেরিয়া বিজ্ঞানে উন্নীত করেন। তিনি প্রমাণ করে দেখান যে বিশেষ বিশেষ জীবাণুর কারণে বিশেষ বিশেষ রোগ ঘটে। তাকে ব্যাকটেরিয়া বিজ্ঞানের পিতা হিসেবে গণ্য করা হয়। তিনি অ্যানথ্রাক্স, যক্ষ্মা ও কলেরার মত রোগ সৃষ্টিকারী ব্যাকটেরিয়াগুলিকে শনাক্ত করেন এবং বেশ কিছু গুরুত্বপূর্ণ রোগের বাহক প্রাণীদের আবিষ্কার করেন।
কখ ১৮৪৩ সালের ১১ই ডিসেম্বর তারিখে জার্মানির হার্ত্‌স পর্বতমালাতে অবস্থিত ক্লাউস্টহাল-সেলারফেল্ড নামের একটি খনি শিল্পশহরে জন্মগ্রহণ করেন। ছোটবেলায় তিনি খনিজ পদার্থ, উদ্ভিদ, খুদে প্রাণী ইত্যাদি সংগ্রহ করতেন এবং বিরাট কোনও অভিযাত্রী হবার স্বপ্ন দেখতেন। ১৮৬২ সালে তিনি গ্যোটিঙেন বিশ্ববিদ্যালয়ে উচ্চশিক্ষার্থে প্রবেশ করেন এবং সেখানে উদ্ভিদবিজ্ঞান, পদার্থবিজ্ঞান, গণিত ও চিকিৎসাবিজ্ঞান নিয়ে পড়াশোনা করেন। তার লক্ষ্য ছিল অভিযান চিকিৎসক হিসেবে কাজ করা। স্নাতক হবার পরে কখ চিকিৎসক হিসেবে কর্মজীবন শুরু করেন। প্রথমে তিনি হামবুর্গ সাধারণ হাসপাতালে নবিশী করেন ও পরে মানসিকভাবে প্রতিবন্ধী শিশুদের একটি কেন্দ্রেও কাজ করেন। এরপর তিনি ব্যক্তিগত পর্যায়ে চিকিৎসাসেবা দিতে শুরু করেন। হামবুর্গ শহরে তিনি এমি ফ্রাৎসের সাথে পরিচিত হন ও তাকে বিয়ে করেন। এরপর তিনি একজন পল্লী চিকিৎসক হিসেবে কাজ শুরু করেন। পেশাগত কাজকর্মের পাশাপাশি তিনি জ্ঞানের আরও বহু বিভিন্ন শাখায় আগ্রহী ছিলেন, যাদের মধ্যে পুরাতত্ত্ব, নৃবিজ্ঞান, পেশাক্ষেত্রের রোগব্যাধি (যেমন সীসার বিষক্রিয়া) এবং ব্যাকটেরিয়া বিজ্ঞান নামক নতুন একটি শাস্ত্র ছিল অন্যতম।
চিকিৎসক হিসেবে কাজ করার পাশাপাশি কখ আতশী কাচ দিয়ে ক্ষুদ্রাকার বস্তু ও পদার্থ অধ্যয়ন করা শুরু করেন। ২৮তম জন্মদিনে তিনি তার স্ত্রীর কাছ থেকে একটি অণুবীক্ষণ যন্ত্র উপহার হিসেবে পান। এরপর ১৮৭০-এর দশকে তিনি অ্যানথ্রাক্স রোগের উপরে গবেষণা শুরু করেন। অ্যানথ্রাক্স ছিল উষ্ণ-রক্তের প্রাণীদের জন্য একটি প্রাণঘাতী রোগ। তিনি অ্যানথ্রাক্সের অনেকগুলি জীবাণু শনাক্ত ও আলাদা করেন এবং এগুলির বেশ কিছু ভিন্ন ভিন্ন ফলন তৈরি করেন। এরপর ঐ ফলানো জীবাণুগুলি দিয়ে তিনি সুস্থ প্রাণীর (ইঁদুরের) দেহে সংক্রমণ ঘটান এবং দেখানোর চেষ্টা করেন কোন্‌ জীবাণু কোন্‌ ধরনের সংক্রমণ ঘটায়। তিনি প্রমাণ করে দেখান যে অ্যানথ্রাক্স ব্যাসিলাস নামের ব্যাকটেরিয়ার জীবন্ত দণ্ড বা রেণুবিশিষ্ট পদার্থ যখন সুস্থ ইঁদুরের রক্তে সূচিপ্রয়োগ করে প্রবেশ করানো হয়, তখন সেই সুস্থ ইঁদুরের দেহেও অ্যানথ্রাক্স রোগ সৃষ্টি হয়। তিনি পোল্যান্ডের ব্রেসলাউ বিশ্ববিদ্যালয়ের বিজ্ঞানীদের কাছে তার গবেষণার ফলাফল পেশ করেন। এভাবে তিনি বিশ্বের ইতিহাসে প্রথমবারের মত সন্দেহাতীতভাবে ও নিশ্চিতভাবে প্রমাণ করতে সক্ষম হন যে একটি নির্দিষ্ট জীবাণু একটি নির্দিষ্ট রোগ সৃষ্টির জন্য দায়ী। কখই সর্বপ্রথম ব্যাসিলাস পরিবারের অ্যানথ্রাক্স রোগসৃষ্টিকারী ব্যাকটেরিয়া পরীক্ষাগারে আলাদা করে এর জীবনচক্র অধ্যয়ন করে একটি প্রতিরোধী টিকা প্রস্তুত করতে সক্ষম হন। তিনিই প্রথম ব্যাসিলাস ব্যাকটেরিয়া ও রোগের মধ্যে কার্যকারণ সম্পর্ক প্রমাণ করেন। কখের গবেষণায় পরিষ্কার হয়ে যায় যে সংক্রামক রোগগুলি কোনও রহস্যময় পদার্থের কারণে নয়, বরং নির্দিষ্ট কিছু অণুজীবের কারণে সৃষ্ট হয়।
অ্যালান জে পাকুলা
thumb|right|200px|সুইডেনে ১৯৯০ সালে পাকুলা অ্যালান জে পাকুলা (৭ই এপ্রিল, ১৯২৮ - ১৯শে নভেম্বর, ১৯৯৮) ছিলেন মার্কিন চলচ্চিত্র পরিচালক, লেখক এবং প্রযোজক। কন্সপাইরেসি থ্রিলার ধরনের চলচ্চিত্রে তিনি বিশেষ অবদান রেখেছেন।
রোবের্ট কখ
১৮৮৩ সালে কখ মিশরে ও ভারতে স্থানীয়ভাবে মহামারী পর্যায়ে চলে যাওয়া কলেরা বা ওলাওঠা রোগ নিয়ে গবেষণা করার লক্ষ্যে গঠিত একটি কমিশনের প্রধান নির্বাচিত হন। ঐ বছরই তিনি কলেরা সৃষ্টিকারী ব্যাসিলাস ব্যাকটেরিয়া ধরনের জীবাণুটি আবিষ্কারের ঘোষণা দেন। তিনি দেখান যে ব্যাকটেরিয়াটি মূলত পানির মাধ্যমে বাহিত হয়ে কলেরা রোগের সংবহন ঘটায়। এছাড়া রিন্ডারপেস্ট নামক গবাদি পশুর সংক্রামক মহামারী রোগের জন্য টিকা প্রস্তত করেন। ফলে জার্মানিতে তার ভূয়সী প্রশংসা করা হয়। তাঁকে ২৫ হাজার মার্কিন ডলারের সমতুল্য অর্থ দেওয়া হয় এবং গবেষণাকর্ম চালিয়ে যাওয়ার জন্য ১৮৯১ সালে তাঁকে বার্লিনের একটি বৃহৎ উচ্চতর গবেষণা কেন্দ্রের পরিচালক হিসেবে নিয়োগ দেওয়া হয়, যার নাম ছিল সংক্রামক ব্যাধিসমূহের উচ্চতর গবেষণা কেন্দ্র। বর্তমানে এটিকে রোবের্ট কখ উচ্চতর গবেষণা কেন্দ্র নামকরণ করা হয়েছে। ১৮৯০ সালে তিনি টিউবারকুলিন নামের একটি পদার্থ আবিষ্কার করেন; পদার্থটিকে শুরুতে ত্রুটিবশত যক্ষ্মার একটি প্রতিকারমূলক ঔষধ হিসেবে গণ্য করা হলেও বর্তমানে এটিকে যক্ষ্মার উপস্থিতি শনাক্ত করতে ব্যবহৃত হয়। এরপর কখ পূর্ব আফ্রিকা ও পশ্চিম আফ্রিকার কীটপতঙ্গ-বাহিত গ্রীষ্মমণ্ডলীয় রোগব্যাধিগুলি নিয়ে গবেষণা করা শুরু করেন। ১৯০৪ সালে অবসর গ্রহণের আগ পর্যন্ত কখ সেখানে কর্মরত ছিলেন। কখ ১৯০৫ সালে তার কাজের জন্য শারীরবিজ্ঞান বা চিকিৎসাবিজ্ঞানে নোবেল পুরস্কার অর্জন করেন।
কখ ১৯১০ খ্রিস্টাব্দের ২৭শে মে তারিখে জার্মানির স্বাস্থ্যোদ্ধারমূলক কেন্দ্র বাডেন-বাডেন শহরে মৃত্যুবরণ করেন।
ক্ষুদ্রঋণ
থাম্ব|নোবেল বিজয়ী গ্রামীণ ব্যাংকের প্রতিষ্ঠাতা মুহাম্মদ ইউনুস, যাকে সাধারণত প্রথম আধুনিক ক্ষুদ্রঋণ প্রতিষ্ঠান হিসেবে বিবেচনা করা হয় ক্ষুদ্রঋণ হচ্ছে স্বল্পপরিমাণ ঋণের বর্ধিতাংশ। বেকার, দরিদ্র উদ্যোক্তা এবং দরিদ্রভাবে বসবাস করেন এমন জনগোষ্ঠী যারা সাধারণ ব্যাংকগুলোর ঋণের আওতায় আসতে পারেন না তাদের সহজশর্তে বিনা জামানতে এই ঋণ প্রদান করা হয়ে থাকে।
ক্ষুদ্রঋণ হচ্ছে দারিদ্র্য-বিমোচন, কর্মসংস্থান সৃষ্টি ও ক্ষুদ্র উদ্যোক্তাকে সহায়তা প্রদানের লক্ষ্যে প্রদত্ত ঋণ সুবিধা। (এমআরএ আইন, ২০০৬)
দরিদ্র বলতে ভূমিহীন বা বিত্তহীন কোন ব্যক্তি এবং নির্ধারিত কোন ব্যক্তিকে বুঝাবে। (এমআরএ আইন, ২০০৬)
‘‘ভূমিহীন ব্যক্তি’’ অর্থ এইরূপ কোন ব্যক্তি যিনি বা যাহার পরিবার পঞ্চাশ শতাংশের কম চাষযোগ্য জমির মালিক অথবা যিনি বা যাহার পরিবার এইরূপ স্থাবর ও অস্থাবর উভয় প্রকার সম্পত্তির মালিক যাহার মূল্য তিনি যে ইউনিয়নে সাধারণতঃ বসবাস করেন সেই ইউনিয়নের বর্তমান বাজারদর অনুযায়ী এক একর চাষযোগ্য জমির মূল্যের অধিক নহে। (গ্রামীণ ব্যাংক আইন, ২০১৩)
বেকার ঋণ দিচ্ছে বাংলাদেশের কর্মসংস্থান ব্যাংক, যেখান থেকে বিনা জামানতে ঋণ পাওয়া যাবে । মাননীয় প্রধানমন্ত্রী শেখ হাসিনার উদ্যোগে এই ব্যাংক প্রতিষ্ঠিত হয়।
ইতিহাস
১৯৬০-এর শেষের দিকে কিছু ক্ষুদ্রঋণ কার্যক্রম চালু করে। এগুলির মধ্যে উল্লেখযোগ্য ছিল, পাট ব্যবসায় অর্থসংস্থানের জন্য ফড়িয়া-ব্যাপারী প্রকল্প এবং ক্ষুদ্রঋণ প্রকল্প। প্রথম প্রকল্পের অধীনে ফড়িয়া এবং ব্যাপারীর মতো পাট ব্যবসায়ের খুচরা ব্যবসায়ীদেরকে তফশিলভুক্ত ব্যাংকের মাধ্যমে ঋণ দেওয়া হতো এবং ঋণের সীমা ছিল ফড়িয়াদের জন্য ১,০০০ টাকা এবং ব্যাপারীদের জন্য ২,০০০ টাকা। এ ঋণগুলি ছিল জামানতবিহীন, কিন্তু নিরাপত্তা হিসেবে ব্যাংকে ব্যবসায়ের লাইসেন্স জমা দিতে হতো। দ্বিতীয় প্রকল্পের অধীনে ক্ষুদ্র অর্থনৈতিক কার্যক্রম পরিচালনার জন্য স্টেট ব্যাংক অব পাকিস্তান তফশিলভুক্ত ব্যাংকসমূহকে তাদের নিজস্ব ক্ষুদ্রঋণ প্রকল্প চালু করার উপদেশ দেয়। এ ধরনের চালু কয়েকটি প্রকল্পের মধ্যে ছিল ন্যাশনাল ব্যাংক অব পাকিস্তানের ‘পিপলস ক্রেডিট’ (ঋণ-সীমা ২,০০০ টাকা),  হাবিব ব্যাংক লিমিটেড-এর ‘শপ-কিপার্স লোন স্কিম’ (সীমা ১,০০০ টাকা) এবং ইউনাইটেড ব্যাংক লিমিটেড- এর ‘স্মল লোন স্কিম’ (সীমা ১,০০০ টাকা)। এ সকল কর্মসূচি মারাত্মকভাবে ব্যর্থ হয় কারণ অসৎ ব্যাংক কর্মকর্তারা ভূয়া নামে বড় ব্যবসায়ী এবং ফড়িয়া, ব্যাপারী ও ক্ষুদ্র ব্যবসায়ীদের ঋণ প্রদান করে। এ কাজে জড়িতদের অসাধুতা এবং কোনো ধরনের নিয়ন্ত্রক আইনের অনুপস্থিতি ক্ষুদ্রঋণের এ ব্যর্থতাকে আরও দ্রুত ও প্রবল করে।
স্বাধীনতা যুদ্ধের সময়ে, স্বপ্রণোদিত হয়ে বহু স্বেচ্ছাসেবী গোষ্ঠী মুক্তিযোদ্ধা এবং শরণার্থীদের খাদ্য, বস্ত্র ও নৈতিক সমর্থন প্রদানের মাধ্যমে সাহায্য করে। এ সকল গোষ্ঠীর কয়েকটি পরবর্তীতে দেশে তাদের পুনর্বাসন ও মানবসেবামূলক কার্যক্রম অব্যাহত রাখে এবং অল্প দিনের মধ্যেই গোষ্ঠীগুলি সমাজকল্যাণ ও উন্নয়নের লক্ষ্যাভিসারী প্রতিষ্ঠানে পরিণত হয়। তারা বেসরকারি সংগঠন (এনজিও) নামে পরিচিত হয়ে ওঠে এবং পর্যায়ক্রমে সামাজিক সচেতনতা সৃষ্টি, সাক্ষরতা প্রসার, স্বাস্থ্য-সচেতনতা বৃদ্ধি, ক্রমবর্ধমান দরিদ্র জনগোষ্ঠীকে ক্ষুদ্রঋণ প্রদানের মাধ্যমে স্বকর্মসংস্থান ও আয় বৃদ্ধি প্রভৃতি ক্ষেত্রে তাদের কার্যক্রম সম্প্রসারন করে। ১৯৭৬ সালে চট্টগ্রাম জেলার হাটহাজারী থানার জোবরা গ্রামে গ্রামীণ ব্যাংক একটি প্রকল্প হিসেবে কাজ শুরু করে। এটিকে পর্যায়ক্রমে বাংলাদেশ ব্যাংকের আর্থিক সহায়তায় ক্ষুদ্রঋণ সম্পর্কিত একটি পরীক্ষামূলক প্রকল্পে রূপান্তর করা হয়। গ্রামীণ ব্যাংক আইন ১৯৮৩-এর অধীনে ১৯৮৩ সালে ক্ষুদ্রঋণ প্রদানকারী একটি পূর্ণাঙ্গ বিশেষায়িত ব্যাংক-এ পরিণত করা হয়।
গ্রামীণ ব্যাংক আয় বৃদ্ধি এবং সম্পদ সৃষ্টিমূলক কার্যক্রমের লক্ষ্যে একটি বড় জনগোষ্ঠীকে জামানতবিহীন ঋণ প্রদান করে থাকে। এটি এর সদস্যগণকে গৃহনির্মাণ ঋণও প্রদান করে। প্রতিষ্ঠার পর থেকে গ্রামীণ ব্যাংকের ক্ষুদ্রঋণ কার্যক্রম উত্তোরোত্তর বৃদ্ধি পাচ্ছে। ২০০৯-১০ অর্থবছরে এ ব্যাংকটির ঋণ বিতরণের পরিমান দাঁড়ায় ৯১.৯ বিলিয়ন টাকা যা পূর্ববর্তী বছরের তুলনায় প্রায় শতকরা ২৮ ভাগ বেশি। গ্রামীণ ব্যাংক বর্তমানে ৪৫ হাজারেরও বেশি গ্রামে ক্ষুদ্রঋণ কার্যক্রম পরিচালনা করছে। বর্তমানে এ ব্যাংকটির ৯০ হাজারেরও বেশি ঋণসুবিধাভোগীই মহিলা। বাংলাদেশে গ্রামীণ-এর গোষ্ঠীভিত্তিক পদ্ধতি অনুসরণকারী বড় ধরনের ক্ষুদ্রঋণ প্রদানকারীদের মধ্যে আছে এক মিলিয়নেরও অধিক সদস্যবিশিষ্ট একটি এনজিও ব্র্যাক এবং প্রায় ৫ লক্ষ সদস্যের মধ্যে ক্ষুদ্রঋণ সরবরাহকারী সরকারি প্রতিষ্ঠান বাংলাদেশ পল্লী উন্নয়ন বোর্ড (বিআরডিবি)। যুব ও ক্রীড়া মন্ত্রণালয়ের অধীন যুব উন্নয়ন অধিদপ্তর ‘থানা সম্পদ উন্নয়ন ও কর্মসংস্থান প্রকল্প’ (থারডেপ) বাস্তবায়ন করছে, যা এর লক্ষ্যগোষ্ঠীকে সংগঠিত করার জন্য পরিবারভিত্তিক পদ্ধতিতে ক্ষুদ্রঋণ সরবরাহ করছে। এনজিওদের পরিচালিত দারিদ্র বিমোচন কর্মসূচিসমূহে তারা তাদের লক্ষ্যগোষ্ঠী নির্ধারণের ক্ষেত্রে অন্যান্য বিষয়ের মধ্যে লিঙ্গ (যথা, গ্রামীণ ব্যাংক), পেশা (যথা, ব্র্যাক) অথবা সংখ্যাগত পরিমাণ (যথা, বিআরডিবি) ইত্যাদি বিবেচনা করে।
গোষ্ঠীভিত্তিক ক্ষুদ্রঋণ কার্যক্রমের অধীনে ঋণগ্রহীতাদের ঋণ গ্রহণের উপযুক্ত হওয়ার জন্য পাঁচ জনের এক একটি দল গঠন করতে হয় এবং তাদের নিজেদের সঞ্চয় সংগ্রহ করতে হয়। সাপ্তাহিক ভিত্তিতে সংগৃহীত এ সঞ্চয়ের পরিমাণ প্রতি সপ্তাহে সদস্যপ্রতি এক থেকে পাঁচ টাকা পর্যন্ত হতে পারে। গোষ্ঠীভিত্তিক এবং পরিবারভিত্তিক লাভজনক উপার্জনমুখী কার্যক্রম চিহ্নিতকরণে প্রশিক্ষণ, উৎপাদন ও বিপণন সংগঠন এবং মৌলিক দক্ষতা উন্নয়নের মতো সহায়ক সেবাও প্রদান করে থাকে। অন্যান্য সহায়ক সেবার মধ্যে অন্তর্ভুক্ত রয়েছে সামাজিক সচেতনতা,  পরিবার পরিকল্পনা, শিক্ষা, পুষ্টি, স্বাস্থ্য শিক্ষা এবং পরিবেশ সচেতনতা কার্যক্রম।
বিআরডিবি বাংলাদেশে ক্ষুদ্রঋণ এবং সামাজিক উদ্বুদ্ধকরণের ক্ষেত্রে সরকারি খাতের বৃহত্তম প্রতিষ্ঠান। এটি ঋণ, দক্ষতা উন্নয়ন, পরিবার পরিকল্পনা, স্বাস্থ্য,  শিক্ষা এবং অন্যান্য সামাজিক উন্নয়ন কার্যক্রমের মাধ্যমে পল্লীর দরিদ্র জনগোষ্ঠীর উন্নয়নের জন্য তাদেরকে সমবায় এবং অনানুষ্ঠানিক দল গঠনের মাধ্যমে সংগঠিত করে। এদের লক্ষ্যগোষ্ঠীতে অন্তর্ভুক্ত রয়েছে ০.৫ একর পর্যন্ত জমির মালিক ক্ষুদ্র কৃষক এবং বিত্তহীন মহিলা ও পুরুষ। বাংলাদেশ পল্লী উন্নয়ন বোর্ডের (বিআরডিবি) ক্ষুদ্রঋণ কার্যক্রম ২০১০ সালেও অব্যহত রয়েছে। সরকারি মালিকানাধীন ব্যাংকসমূহ এ ঋণ বিতরণ ও আদায়ে প্রয়োজনীয় সহযোগিতা দিয়ে থাকে। ২০০৯-১০ অর্থবছরে এই ঋণ বিতরণের পরিমাণ দাঁড়ায় ৮,৩৭৫.৮৪ কোটি টাকা। বিআরডিবি’র ঋণ আদায়ের হার শতকরা ৯৪ ভাগ। মূলত প্রশিক্ষণ এবং প্রায়োগিক গবেষণার জন্য প্রতিষ্ঠিত  বাংলাদেশ পল্লী উন্নয়ন একাডেমী (বার্ড) এবং বগুড়া পল্লী উন্নয়ন একাডেমী (আরডিএ)-এই প্রতিষ্ঠান দুটিও ক্ষুদ্রঋণ কর্মসূচি বাস্তবায়ন করে থাকে। ১৯৯৮ সাল পর্যন্ত এ দুটি প্রতিষ্ঠান কর্তৃক বিতরণকৃত মোট ঋণের পরিমাণ ছিল যথাক্রমে ৯২০ মিলিয়ন টাকা এবং ৩৫ মিলিয়ন টাকা, তাদের আদায়ের হার ছিল ৯৮%। অন্য যে সকল সরকারি সংস্থা ক্ষুদ্রঋণ কার্যক্রম পরিচালনা করে, সেগুলি হচ্ছে বেশ কয়েকটি মন্ত্রণালয়, দপ্তর এবং দারিদ্র্য বিমোচনের উদ্দেশ্যে বিশেষভাবে গঠিত কিছু সংস্থা। পল্লী কর্মসহায়ক ফাউন্ডেশন একাই অংশীদার প্রতিষ্ঠান হিসেবে সংযুক্ত ২৫৭টি এনজিও-র মাধ্যমে প্রায় ৮৫ লক্ষ গ্রহীতাকে ক্ষুদ্রঋণ সরবরাহ করেছে। কিছু সমীক্ষা অনুযায়ী, ১৯৭৬-২০০০ মেয়াদে ৩৬৩টি এনজিও (এমএফআই)-এর মাধ্যমে ক্ষুদ্রঋণ গ্রহণকারী সকল সুবিধাভোগীর সংখ্যা ৫ মিলিয়ন অতিক্রম করে যায়। ২০১০ সালের জুন পর্যন্ত এ ঋণ গ্রহীতার সংখ্যা প্রায় ১৫ মিলিয়ন। যে সকল কার্যক্রমের জন্য ক্ষুদ্রঋণ মঞ্জুর বা ব্যবহার করা হয়, সেগুলি হচ্ছে প্রাণিসম্পদ ও মৎস্য, পল্লী পরিবহণ, ক্ষুদ্র উদ্যোগ ও ব্যবসায়, গৃহনির্মাণ, গ্রামীণ বনায়ন, হাঁসমুরগি পালন, সেবা এবং অন্যান্য অকৃষি স্বকর্মসংস্থান ও উপার্জনমুখী বিভিন্ন জীবিকা। যে সকল আইনের অধীনে ক্ষুদ্রঋণ প্রদানকারী এনজিও নিবন্ধন করা হয় সেগুলি হচ্ছে সোসাইটিজ রেজিস্ট্রেশন অ্যাক্ট ১৮৬০, কোম্পানি অ্যাক্ট ১৯৯৪, কো-অপারেটিভ সোসাইটিজ অ্যাক্ট ১৯৮৪, চ্যারিটেবল আ্যন্ড রিলিজিয়াস ট্রাস্ট অ্যাক্ট ১৯২০, এবং ট্রাস্ট অ্যাক্ট ১৮৮২। বিভিন্ন বিদেশি উৎস থেকে অনুদান গ্রহণেচ্ছু এনজিওসমূহকে ফরেন ডোনেশন্স (ভলান্টারি অ্যাক্টিভিটিজ) রেগুলেশন অর্ডিন্যান্স ১৯৭৮-এর অধীনে এনজিও-বিষয়ক ব্যুরোতে নিবন্ধন করা হয়।
সেন্ট লুসিয়া
সেন্ট লুসিয়া ক্যারিবীয় অঞ্চলের একটি দ্বীপ রাষ্ট্র।
নগরায়ন
সেন্ট লুসিয়া রাজধানী শহর কাস্ট্রি (জনসংখ্যা ৬০,২৬৩) যেখানে জনসংখ্যার ৩২.৪% বসবাস করে। অন্যান্য প্রধান শহরে মধ্যে গ্রোস আইসলেট, Soufrière, এবং ভিয়ুক দুর্গ অন্তর্ভুক্ত।
অর্থনীতি
সবচেয়ে বেশি কর ফাঁকি দেওয়া হয় এমন ১৭টি দেশের তালিকায় স্থান পেয়েছে এই দ্বীপ রাষ্ট্র।
অভিবাসন
এই দেশে এয়ারপোর্ট থেকে ভিসা মিলে।
আন্তর্জাতিক খ্যাতি
জনসংখ্যার অনুপাতে নোবেল বিজয়ীর তালিকায় দ্বিতীয়তে অবস্থান করছে সেন্ট লুসিয়া।
জাহাজ ঘণ্টা
দায়িত্ব পর্যায়কালের সময়সীমা
বেসামরিক ঘড়ি ঘণ্টাধ্বনির ভিন্ন, এর স্ট্রাইক ঘণ্টার সংখ্যা সঙ্গতিপূর্ণ না.
এর পরিবর্তে, আট ঘণ্টাধ্বনি, চার ঘণ্টার পাহারায় প্রতিটি আধা ঘণ্টা জন্য এক আছে.
ঘণ্টাধ্বনি ক্রম শেষে কোন বিজোড় ঘণ্টাধ্বনির সঙ্গে, কাচ পরিণত হয়েছিল প্রত্যেক সময় আঘাত, এবং সহজ কাউন্টিং জন্য জোড়া একটি প্যাটার্ন করা হবে. Unlike civil clock bells, the strikes of the bell do not accord to the number of the hour. Instead, there are eight bells, one for each half-hour of a four-hour watch. In the age of sailing, watches were timed with a 30-minute hourglass. Bells would be struck every time the glass was turned, and in a pattern of pairs for easier counting, with any odd bells at the end of the sequence.
The classical system was:
At midnight on New Year's Eve sixteen bells would be struck – eight bells for the old year and eight bells for the new.
Most of the crew of a ship would be divided up into between two and four groups called watches. Each watch would take its turn with the essential activities of manning the helm, navigating, trimming sails, and keeping a lookout.
The hours between 16:00 and 20:00 are so arranged because that watch (the "dog watch") was divided into two. The odd number of watches aimed to give each man a different watch each day. It also allows the entire crew of a vessel to eat an evening meal, the normal time being at 1700 with First Dog watchmen eating at 1800.
Some "ship's bell" clocks use a simpler system:
"Eight bells" can also be a way of saying that a sailor's watch is over, for instance, in his or her obituary, as a nautical euphemism for "finished".
আরও দেখুন
-->
এরশাদ (দ্ব্যর্থতা নিরসন)
এরশাদ শব্দটি দ্বারা যেসব নাম নির্দেশিত হতে পারে:
লুনেশ্বর ইউনিয়ন
লুনেশ্বর ইউনিয়ন বাংলাদেশের ময়মনসিংহ বিভাগের নেত্রকোণা জেলার আটপাড়া উপজেলার অন্তর্গত একটি ইউনিয়ন।
অবস্থান ও সীমানা:
ময়মনসিংহ বিভাগে নেত্রকোনা জেলার আটপাড়া উপজেলার ২য় বৃহত্তম ইউনিয়ন। তার  উত্তরে বারহাট্টা উপজেলা। দক্ষিণে অবস্থিত আটপাড়া উপজেলার দুওজ ইউনিয়ন ও দক্ষিণ-পূর্বে সুখারী ইউনিয়ন। পূর্বে অবস্থিত মোহনগঞ্জ উপজেলার সমাজ সহিলদেও ইউনিয়ন ও পশ্চিমে আটপাড়া উপজেলার বানিয়াজান ইউনিয়ন।
প্রশাসনিক এলাকা
গ্রাম সমূহ
আয়তন ও জনসংখ্যা
জনসংখ্যা- ১৮৬৮৯ জন। (২০০৮ সালের আদম শুমারি অনুযায়ী), দৌলতপুর গ্রামে জনসংখ্যা ১৫৬৭জন
শিক্ষা
শিক্ষার হার : ৩৮% (২০০১এর জরিপ অনুযায়ী)
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান মো:শাজাহান কবীর
এমএস-ডস
এমএস-ডস (ইংরেজিতে MS-DOS, যা Microsoft Disk Operating System-এর সংক্ষিপ্ত রূপ) মাইক্রোসফট কোম্পানির বাজারকৃত একটি অপারেটিং সিস্টেম। ডস পরিবারের অপারেটিং সিস্টেমগুলির মধ্যে এটিই ছিল সবচেয়ে বেশি ব্যবহৃত এবং ১৯৮০-র দশকে পিসি-কম্প্যাটিবল প্ল্যাটফর্মগুলির বাজার দখলকারী প্ল্যাটফর্ম। পরবর্তীতে মাইক্রোসফট উইন্ডোজ অপারেটিং সিস্টেম ধীরে ধীরে এটিকে প্রতিস্থাপন করে।
এমএস-ডস প্রথম ১৯৮১ সালে প্রকাশ পায় এবং ২০০০ সালে এর উন্নয়ন বন্ধের আগ পর্যন্ত এর আটটি সংস্করণ বের হয়। একটি প্রোগ্রামিং ভাষা কোম্পানি থেকে বৃহত্তর সফটওয়্যার কোম্পানিতে মাইক্রোসফটের উত্তরণের পেছনে এমএস-ডস ছিল প্রধান একটি পণ্য। এটি কোম্পানিটিকে অস্তিত্ত্ব ও প্রসারের জন্য প্রয়োজনীয় লাভ ও বাজার সম্পদের ব্যবস্থা করে দেয়। right|thumb|200px|১৯৮১ সালে এমএস-ডসের জন্য প্রথম প্রকাশিত বিজ্ঞাপন
সমকামিতা
সমকামিতা (হোমোসেক্সুয়ালিটি) বা সমপ্রেম বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
উভকামিতা ও বিপরীতকামিতার সাথে সমকামিতা বিপরীতকামী-সমকামী অনবচ্ছেদের অন্তর্গত যৌন অভিমুখিতার তিনটি প্রধান ভাগের অন্যতম বলে স্বীকৃত। বিজ্ঞানীরা সমকামিতার প্রকৃত কারণ জানেন না, কিন্তু তারা তাত্ত্বিকভাবে ধারণা করেন যে, জিনগত, হরমোনগত এবং পরিবেশগত কারণসমূহের এক জটিল আন্তঃক্রিয়ার ফলে এটি ঘটে থাকে  তারা জীববিদ্যা-নির্ভর তত্ত্বগুলোকে বেশি সমর্থন করে থাকেন, এর অন্তর্গত হল জিন, মাতৃগর্ভের পরিবেশ, এই দুই প্রভাবের মেলবন্ধন অথবা এই সব কিছুর সাথে সামাজিক প্রভাবের মেলবন্ধন।  যৌন অভিমুখিতা নির্ধারণে যে সন্তানপালন বা শৈশবের অভিজ্ঞতার কোনো ভূমিকা আছে তার প্রমাণ পাওয়া যায়নি। কেউ কেউ সমকামী যৌন আচরণকে অপ্রাকৃতিক মনে করলেও বৈজ্ঞানিক গবেষণায় দেখা গেছে যে, সমকামিতা মানব যৌনতার একটি সাধারণ ও প্রাকৃতিক প্রকরণ, এবং অন্য কোনো প্রভাবকের অস্তিত্ব ছাড়া এটি কোনো নেতিবাচক মনস্তাত্ত্বিক প্রতিক্রিয়া তৈরি করে না।  যৌন অভিমুখিতা পরিবর্তনের বিভিন্ন কর্মসূচীর কার্যকারিতা সম্পর্কে যথেষ্ট প্রমাণ নেই।
মহিলা সমকামীদের বোঝাতে সবচেয়ে বেশি ব্যবহৃত শব্দটি হল লেসবিয়ান এবং পুরুষ সমকামীদের ক্ষেত্রে গে, যদিও গে কথাটি প্রায়শ সমকামী মহিলা ও পুরুষ উভয়কে বোঝাতেও সাধারণভাবে ব্যবহৃত হয়। নানা কারণে স্বঘোষিত সমকামীর সংখ্যা এবং মোট জনসংখ্যার মধ্যে সমলৈঙ্গিক সম্পর্কে আবদ্ধ মানুষের অনুপাত নির্ণয় করা দুঃসাধ্য। এই কারণগুলোর মধ্যে প্রধান হল সমকামভীতি ও বিপরীতকামবাদের সমর্থনজনিত বৈষম্যের কারণে অনেক সমকামী প্রকাশ্যে তাদের যৌনতা স্বীকার না করা। অন্যান্য প্রাণীদের মধ্যেও সমকামী আচরণের নিদর্শন নথিভুক্ত হয়েছে।
শব্দতত্ত্ব
বাংলা সমকামিতা শব্দটির গঠন সংস্কৃত-সঞ্জাত। সংস্কৃত শব্দ ‘সম’-এর অন্যতম অর্থ সমান অথবা অনুরূপ এবং ‘কাম’ শব্দের অন্যতম অর্থ যৌন চাহিদা, রতিক্রিয়া তথা যৌন তৃপ্তি । অতঃপর এই দুই শব্দের সংযোগে উৎপন্ন সমকামিতা শব্দ দ্বারা অনুরূপ বা সমান বা একই লিঙ্গের মানুষের (বা প্রাণীর ক্ষেত্রে অন্য প্রাণীর) প্রতি যৌন আকর্ষণকে বোঝায়।
১৮৬৯ সালে কার্ল মারিয়া কার্টবেরি সডোমি আইনকে তিরস্কার করে ইংরেজিতে প্রথম ‘হোমোসেক্সুয়াল’ শব্দটি ব্যবহার করেন। পরবর্তীতে জীববিজ্ঞানী গুস্তভ জেগার এবং রিচার্ড ফ্রেইহার ভন ক্রাফট ইবিং ১৮৮০’র দশকে তাদের সাইকোপ্যাথিয়া সেক্সুয়ালিস গ্রন্থে হেটারোসক্সুয়াল ও হোমোসেক্সুয়াল শব্দ দুটো দ্বারা যৌন পরিচয়কে দুই ভাগে বিভক্ত করেন, যা পরবর্তীতে বিশ্বব্যাপী যৌন পরিচয়ের শ্রেণীবিভাজন হিসেবে ব্যাপক পরিসরে গৃহীত হয়।
বর্তমানে হোমোসেক্সুয়াল শব্দটি বিদ্বৎসমাজে এবং চিকিৎসাবিজ্ঞানে ব্যবহৃত হলেও ‘গে’ এবং ‘লেসবিয়ান’ শব্দদুটি অধিক জনপ্রিয়। গে শব্দটির দ্বারা পুরুষ সমকামীদের বোঝানো হয় এবং নারী সমকামীদেরকে বোঝানো হয় লেসবিয়ান শব্দটির দ্বারা। পশ্চিমে ‘গে’ শব্দটি সমকামী অর্থে প্রথম ব্যবহৃত হতে দেখা যায় সম্ভবত ১৯২০ সালে। তবে সে সময় এটির ব্যবহার একেবারেই সমকামীদের নিজস্ব গোত্রভুক্ত ছিলো। মুদ্রিত প্রকাশনায় শব্দটি প্রথম ব্যবহৃত হতে দেখা যায় ১৯৪৭ সালে। লিসা বেন নামে এক হলিউড সেক্রেটারী ‘Vice Versa: America’s Gayest Magazine’ নামের একটি পত্রিকা প্রকাশের সময় সমকামিতার প্রতিশব্দ হিসেবে ‘গে’ শব্দটি ব্যবহার করেন। আর ‘লেসবিয়ান’ শব্দটি এসেছে গ্রিস দেশের ‘লেসবো’ নামক দ্বীপমালা থেকে। কথিত আছে, খ্রীষ্টপূর্ব ষষ্ঠ শতকে স্যাফো নামে সেখানকার এক কবি/শিক্ষিকা মেয়েদের সমকামী যৌন জীবন নিয়ে কাব্য রচনা করে ‘কবিতা উৎসব’ পালন করতেন। এইভাবে প্রথম দিকে লেসবিয়ান বলতে ‘লেসবো দ্বীপের অধিবাসী’ বোঝালেও, পরবর্তীতে নারীর সমকামিতার সাথে এটি যুক্ত হয়ে যায়।
ইতিহাস
দেশ ও কালভেদে সমকামিতার প্রতি সামাজিক দৃষ্টিভঙ্গির বিভিন্ন স্তর পরিলক্ষিত হয়েছে। সমকামী সম্পর্ককে স্বাভাবিক বা অস্বাভাবিক বলে মনে করা, এর প্রতি সামাজিক উদাসীনতা, সাধারণ সহনশীলতা বা তীব্র অসহনশীলতা, একে একপ্রকার লঘু পাপ হিসেবে গণ্য করা থেকে শুরু করে আইন প্রণয়ন ও বিচারব্যবস্থার সাহায্যে এর অবদমন এবং মৃত্যুদণ্ড পর্যন্ত বিভিন্ন পর্যায়ে সমাজ সমকামিতাকে গ্রহণ বা বর্জন করেছে।
প্রাক্‌-শিল্পায়ন সংস্কৃতিসমূহের ঐতিহাসিক ও জাতিতত্ত্বগত নমুনার একটি সুপরিকল্পিত সংকলনে উল্লিখিত তথ্য অনুযায়ী "সমীক্ষাধীন ৪২ টি সংস্কৃতির ৪১ শতাংশে সমকামিতার প্রবল বিরোধিতার নমুনা পাওয়া গেছে; ২১% এর পক্ষে বা বিপক্ষে অবস্থান নিয়েছে, আর ১২% জানিয়েছে তারা এমন কোনো ধারণার সঙ্গে পরিচিত নয়। সমীক্ষাধীন ৭০ টি জাতির মধ্যে ৫৯% জানয়েছে সমকামিতা তাদের মধ্যে অনুপস্থিত বা বিরল, এবং অবশিষ্ট ৪১% এর মতে তা উপস্থিত বা 'বিরল নয়'।
আব্রাহামীয় ধর্মসমূহের দ্বারা প্রভাবিত সংস্কৃতিসমূহে আইন ও গির্জা কর্তৃক সডোমিকে ঐশ্বরিক বিধানের পরিপন্থী তথা 'প্রকৃতির বিরুদ্ধাচার' বলে অভিহিত করা হয়েছে।এবং ইসলাম ধর্মে সমকামিতা কে হারাম ঘোষণা করা হয়ে। কুরআনের বর্ণনা অনুযায়ী লূতের জাতিকে সমকামিতা অপরাধে ধংস্য করা হয় পুরুষদের মধ্যে পায়ুসঙ্গমের নিন্দা অবশ্য খ্রিস্টধর্মের চেয়েও প্রাচীন; প্লেটোর কাজকর্মেও "অপ্রাকৃতিক"-এর ধারণার প্রমাণ পাওয়া যায়।
বহু ঐতিহাসিক ব্যক্তিত্ব, যেমন সক্রেটিস, লর্ড বায়রন, দ্বিতীয় এডওয়ার্ড, হাদ্রিয়ান -এর ক্ষেত্রে সমকামী বা উভকামীর মত পরিভাষাগুলো মাঝেমধ্যে প্রয়োগ করা হয়। মিশেল ফুকোর ন্যায় কিছু দার্শনিকের মতে এই অভ্যাস ভুল, কারণ প্রাচীন বা মধ্যযুগীয় সমাজে যৌনতার উক্ত ধারণাগুলির অস্তিত্ব ছিল না, তাই আধুনিক যুগে নির্ণীত শব্দ দিয়ে তৎকালীন পরিস্থিতি ব্যাখ্যা করতে গেলে কালবিভ্রাটজনিত দোষের আশঙ্কা তৈরি হয়। অবশ্য অন্যান্য দার্শনিক এই বক্তব্যকে চ্যালেঞ্জ জানিয়েছেন।
সমাজবিজ্ঞানে সমকামিতার প্রতি "আবশ্যকতাবাদী" ও "গঠনবাদী" দৃষ্টিভঙ্গীর মধ্যে মতভেদ আছে। প্রথম পক্ষের মতে "স্ট্রেট" (বিপরীতকামী), "গে" প্রভৃতি শব্দগুলি দেশ, কাল তথা সংস্কৃতি-নিরপেক্ষভাবে সংশ্লিষ্ট যে কোনো ব্যক্তির ক্ষেত্রে ব্যবহার করা যায়; দ্বিতীয় পক্ষের সমর্থকেরা মনে করেন এই শব্দগুলি কেবল নির্দিষ্ট সামাজিক ও সাংস্কৃতিক পরিপ্রেক্ষিতেই প্রযোজ্য। "আবশ্যকতাবাদীরা" বলেন, যৌন অভিমুখিতা হল স্বতঃস্ফূর্ত জৈবিক ক্রিয়াবিশেষ, কিন্তু "গঠনবাদীরা" বলেন তা অর্জিত বৈশিষ্ট্য। বিজ্ঞানের দার্শনিক মাইকেল রুজ বলেছেন যে ফুকো প্রভাবিত সামাজিক গঠনবাদী মতবাদটি ইতিহাসের বিশেষ কিছু নিদর্শনের উপর জোর দেওয়ার ফলে এতে সমকামীদের বাস্তব অবস্থার সাথে তাদের সম্পর্কে অবশিষ্ট জনসমাজের ভ্রান্তিকে গুলিয়ে ফেলার সম্ভাবনা তৈরি হয়।
আফ্রিকা
২৪০০ খ্রিঃ পূঃ মিশরের খ্‌নুমহোটেপ ও নিয়াঙ্খ্‌নুম-কে ইতিহাসে নথিভুক্ত প্রথম সমকামী যুগল বলে গণ্য করা হয়। এরা পরস্পরের নাক চুম্বনরত অবস্থায় চিত্রিত হয়েছে; এই ভঙ্গি প্রাচীন মিশরীয় শিল্পে প্রদর্শিত সর্বাপেক্ষা ঘনিষ্ঠ ভঙ্গি। চিত্রে এই যুগলের চারদিকে আরও অনেক মানব-অবয়ব দেখতে পাওয়া যায়। এদেরকে উক্ত যুগলের উত্তরাধিকারী অনুমান করা হয়। নৃতত্ত্ববিদ স্টিফেন ও. মারে এবং উইল রস্কো প্রকাশিত প্রতিবেদন অনুযায়ী লেসোথোর মহিলারা সমাজ-কর্তৃক অনুমোদিত "দীর্ঘমেয়াদী যৌনসম্পর্কে" লিপ্ত হন। এই ব্যবস্থার স্থানীয় নাম "মৎসোয়ালে"। ই. ই. ইভান্স প্রিচার্ড পর্যবেক্ষণ করেছেন গণপ্রজাতন্ত্রী কঙ্গোর পুরুষ আজান্দে যোদ্ধারা নিয়মিত বারো থেকে কুড়ি বছর বয়স্ক প্রেমিক নির্বাচন করত। এই প্রেমিকেরা তাদের বয়োজ্যেষ্ঠ স্বামীদের বাড়ির কাজে সাহায্য করত ও উরুমৈথুনের মাধ্যমে তাদের সাথে শারীরিক সম্পর্ক করত।
আমেরিকা
আমেরিকায় ইউরোপীয় উপনিবেশ স্থাপনের আগে দ্বৈত সত্তাবিশিষ্ট মানুষদের কেন্দ্র করে সমকামিতার বিশেষ একটি প্রকারের স্বীকৃতি ছিল। সাধারণত এই ধরনের মানুষদের ছোটবেলাতেই শনাক্ত করা হত, তার মা-বাবা তাকে উক্ত স্বীকৃত পথে জীবন কাটানোর প্রস্তাব দিতেন, আর সন্তান সম্মত হলে তাকে সঠিক পদ্ধতিতে পালন করে তার নির্বাচিত লিঙ্গের জন্য নির্দিষ্ট আচারের শিক্ষা দেওয়া হত। দ্বৈত সত্তার মানুষেরা সাধারণত শামানের স্থান লাভ করত এবং সাধারণ শামানদের চেয়ে অধিক ক্ষমতাশালী বলে গণ্য হত। তাদের যৌনসঙ্গী হত গোষ্ঠীর অন্যান্য সমলিঙ্গের সদস্যেরা।
লাতিন আমেরিকার প্রাক্‌-ঔপনিবেশিক বিভিন্ন সভ্যতা, যথা: আজটেক, মায়া, কেচুয়া, মোচে, জাপোটেক এবং ব্রাজিলের টুপিনাম্বা জনজাতির মধ্যে প্রকাশ্য সমকামী ও রূপান্তরকামী ব্যক্তিবর্গের বসবাস ছিল।
স্পেনীয় বিজেতারা স্থানীয় সমাজে অবাধ "সডোমি" উদ্‌যাপন দেখে ভীত হয়ে তা নির্মূল করার বিশেষ চেষ্টা করে। এই চেষ্টার মধ্যে ছিল জনসমাগমে মৃত্যুদণ্ড, পুড়িয়ে মারা এবং অভিযুক্তকে কুকুর দিয়ে খাওয়ানো।
১৯৮৬ খ্রিঃ যুক্তরাষ্ট্রীয় সর্বোচ্চ আদালত বোয়ার বনাম হার্ডউইক মামলার রায়ে জানায়, রাষ্ট্র সডোমিকে শাস্তিযোগ্য অপরাধ হিসেবে গণ্য করতে পারে। ২০০৩ খ্রিঃ এই রায় বাতিল হয়।
১৯৯৮ খ্রিঃ হাওয়াই রাজ্য সমলৈঙ্গিক বিবাহের বিরুদ্ধে সংবিধান সংশোধন করে। ২০১৩ খ্রিঃ রাজ্যের অ্যাটর্নি জেনারেল সমলৈঙ্গিক বিবাহের স্বীকৃতি দিয়ে আইন পাশ করান।
চীন
পূর্ব এশিয়ায় ঐতিহাসিক বিবরণীর সূচনালগ্ন থেকেই সমপ্রেমের উল্লেখ আছে।
চীনে সমকামিতাকে "কাটা পীচের প্রণয়" এবং আরও বিভিন্ন উপমার মধ্য দিয়ে কমবেশি খ্রিস্টপূর্ব ৬০০ অব্দ থেকেই ইতিহাসে স্থান দেওয়া হয়েছে। চীনা সাহিত্যের বহু বিখ্যাত কাজকর্মে সমকামিতার উল্লেখ পাওয়া যায়। বর্তমান পর্যালোচকদের কাছে ধ্রুপদী উপন্যাস লাল ঘরের স্বপ্ন-তে বর্ণিত সমসাময়িক সমকামী ও বিপরীতকামী প্রেমের বর্ণনা সমান স্বতঃস্ফূর্ত বলে মনে হয়। কনফুসীয় ধর্ম মূলত একটি সামাজিক ও রাজনৈতিক দর্শন হওয়ার ফলে এতে সম বা বিপরীত কোনো রকম কাম সংক্রান্ত বিস্তৃত বিধিনিষেধ নেই। বিয়ান এর চাই (弁而釵/弁而钗) প্রভৃতি মিং সাহিত্যকীর্তিতে সমকামী প্রণয়কে বিপরীতকামী প্রণয় অপেক্ষা অধিক উপভোগ্য ও অধিক "সামঞ্জস্যপূর্ণ" বলে বর্ণনা করা হয়েছে। লিউ সুং রাজবংশের আমলের লেখক ওয়াং শুনু দাবি করেছেন যে তৃতীয় শতাব্দীর শেষভাগে সমকামিতা বিপরীতকামিতার মতই বহুপ্রচলিত ছিল।
মধ্যযুগে তাং বংশের শাসনকালে চীনে সমকামিতার প্রতি বিরূপতার সূচনা হয়। এর মূলে ছিল খ্রিস্ট ধর্ম ও ইসলামের আবির্ভাব। তবে এই বিরূপতা প্রাতিষ্ঠানিক চেহারা পায় মাঞ্চু আমলে পাশ্চাত্যকরণ ও গণপ্রজাতন্ত্রী চীনের প্রতিষ্ঠার মাধ্যমে।
মে ওয়েস্ট
ম্যারি জেন মে ওয়েস্ট (Mary Jane "Mae" West; জন্ম: ১৭ আগস্ট ১৮৯৩ – ২২ নভেম্বর ১৯৮০) ছিলেন একজন মার্কিন অভিনেত্রী, গায়িকা, নাট্যকার, চিত্রনাট্যকার, কৌতুকাভিনেত্রী এবং যৌন আবেদনের প্রতীক। তিনি বিনোদন কর্মজীবনের ব্যপ্তি সাত দশক।
সমকামিতা
জাপান
সাম্প্রতিক কালে নবলব্ধ সামাজিক সহনশীলতা এবং টোকিও, ওসাকা প্রভৃতি মহানগরে বিকল্প যৌনতার মানুষদের তথাকথিত "মুক্তাঞ্চল" জাপানে বাস্তবায়িত হয়েছে। কিন্তু একবিংশ শতাব্দীর শুরুতেও জাপানে সমকামীরা প্রায়ই তাদের যৌন পরিচয় গোপন রাখতেন; অনেকে বিপরীত লিঙ্গের সাথে বিবাহবন্ধনে সম্মতি দিতেন। সমলৈঙ্গিক বিবাহ জাপানে আইনসম্মত নয়। জাপান টাইম্‌স এর প্রতিবেদন অনুযায়ী এই বিষয়ে কোনো গুরুত্বপূর্ণ রাজনৈতিক বিতর্কও হয় না।
কাশ্মীর বিতর্কে জাতিসংঘের মধ্যস্থতা
১৯৪৭ সালে ভারত ও পাকিস্তানের স্বাধীনতার পর যখন 'জম্মু ও কাশ্মীর' নিয়ে দুই দেশের মধ্যে একটি সংকট তৈরি হয় তখন শান্তি-শৃঙ্খলা রক্ষার্থে জাতিসংঘ গুরুত্বপূর্ণ ভূমিকা পালন করে। ভারত বিষয়টিকে জাতিসংঘ নিরাপত্তা পরিষদে নিয়ে যায়,যেখানে নিরাপত্তা পরিষদ রেজ্যুলিউশান ৩৯ (১৯৪৮) পাস করা হয়,এবং দুই দেশের সমস্যা নিরসনের জন্য 'জাতিসংঘের ভারত-পাকিস্তান কমিশন' (UNCIP) গঠন করা হয়।দুই পক্ষের মধ্যে সংঘর্ষ থামলে, ভারত ও পাকিস্তানের 'যুুুদ্ধবিরতি রেখা' বা সীমানা পর্যবেক্ষণের জন্য 'জাতিসংঘের ভারত পাকিস্তান সামরিক পর্যবেক্ষক দল' (UNMOGIP) গঠন করা হয়।
সার্বিক অবস্থা
১৯৪৭ সালে প্রথম ভারত-পাকিস্তান যুদ্ধ শুরু হলে,ভারতের গভর্নর জেনারেল লুই মাউন্টব্যাটেন (ফার্স্ট আর্ল মাউন্টব্যাটেন অফ বার্মা), মোহাম্মদ আলী জিন্নাহর সাথে সাক্ষাৎ এর উদ্দেশ্যে ১৯৪৭ এর ১লা নভেম্বর লাহোরে যান এবং এই প্রস্তাব দেন যে, যেসব রাজ্যশাসকেরা তখনো তার রাজ্যের সংখ্যাগরীষ্ঠের ইচ্ছার ভিত্তিতে ভারত বা পাকিস্তানে যুক্ত হয়নি (যেমন কাশ্মীর, জুনাগড়,  হায়দ্রাবাদ বা এমন স্বশাসিত অঞ্চল), সেসব রাজ্যের মানুষের ইচ্ছার ভিত্তিতে (গণভোট) যেকোন একটি দেশে যুক্ত করা হোক।জিন্নাহ প্রস্তাবটি প্রত্যাখ্যান করেন। দুই প্রধানমন্ত্রী জওহরলাল নেহেরু এবং লিয়াকত আলী খান ডিসেম্বরে দ্বিপাক্ষিক সাক্ষাৎ করেন,যেখানে নেহেরু দুই দেশের বিতর্কের ব্যাপারটি জাতিসংঘে জানানোর ইচ্ছা প্রকাশ করেন,যেহেতু জাতিসংঘ দলিলের (চার্টার) ৩৫(ক) অনুচ্ছেদ অনুযায়ী,আন্তর্জাতিক শান্তি বিঘ্নিত করতে পারে এমন যেকোন বিষয়ে যেকোন সদস্য রাষ্ট্র জাতিসংঘ নিরাপত্তা পরিষদ এর দৃষ্টি আকর্ষণ করতে পারে।
ভারত ১৯৪৮ সালের ১লা জানুয়ারি জাতিসংঘ নিরাপত্তা পরিষদে একটি রেজ্যুলুশানের (সংকট নিরসনের বিধিবদ্ধ দলিল) আবেদন জানায়। জাতিসংঘের ভারত পাকিস্তান কমিশন (UNCIP) গঠনের পর, নিরাপত্তা পরিষদ ১৯৪৮ সালের ২১ এপ্রিল রেজ্যুলুশান ৪৭ পাস করে।এই রেজ্যুলুশানটি তাৎক্ষণিকভাবে যুদ্ধবিরতি ঘোষণার পাশাপাশি পাকিস্তান সরকার কে আহবান জানায়, কাশ্মীরে বসবাসরত মানুষ ব্যতীত সকল যোদ্ধাকে (সেনাবাহিনী,উপজাতিয়দের আধাসামরিক বিভিন্ন দল) অতিসত্ত্বর প্রত্যাহার করার জন্য।তাছাড়া,ভারত সরকারকে ও আহবান জানানো হয় শান্তি শৃঙখলা রক্ষার্থে কিছু সেনা উপস্থিত রেখে বাকি সব সেনা প্রত্যাহার করতে যাতে কাশ্মীরে “ভারত বা পাকিস্তানে সংযুক্ত হবার প্রশ্নে” গণভোট এর আয়োজন করা যায়।পাকিস্তানের পক্ষে জেনারেল গ্রেসি ও ভারতের পক্ষে জেনারেল রয় বুচার স্বাক্ষরের পর ১৯৪৯ সালের ১লা জানুয়ারি দুই দেশের মধ্যে আনুষ্ঠানিকভাবে যুদ্ধবিরতি সংঘটিত হয়। যাইহোক, সামরিক উপস্থিতি কমানোর ব্যাপারে ভারত, পাকিস্তান দুপক্ষই কোন চুক্তিতে আসতে ব্যর্থ হয়।বিভিন্ন প্রশ্ন উত্থাপিত হতে শুরু করে যেমন, 'আজাদ কাশ্মীর বাহিনী' (তৎকালীন স্বাধীন কাশ্মীরের নিজস্ব বাহিনী)কোন সময়ে ভেঙে দেয়া উচিত -চুক্তির সময়েই নাকি গণভোটের সময়ে।
জাতিসংঘের ভারত পাকিস্তান কমিশন (UNCIP) ১৯৪৮ ও ১৯৪৯ সালের মধ্যে উপমহাদেশে তিনবার আসে।এ সময়ে ভারত ও পাকিস্তান উভয়ের কাছে সন্তোষজনক হবে এমন একটি সমাধানে আসার চেষ্টা করা হয়। ১৯৪৮ এর আগস্টে নিরাপত্তা পরিষদে এই প্রতিবেদন দেয়া হয় যে, কাশ্মীরে পাকিস্তানি বাহিনীর উপস্থিতি এক পরিবর্তিত পরিস্থিতি তৈরি করছে।সেনা প্রত্যাহারের ক্ষেত্রে দুইটি ধাপ প্রস্তাব করা হয়।প্রথম ধাপে,পাকিস্তান তার সেনাসহ সকল নাগরিক কাশ্মীর থেকে প্রত্যাহার করবে।দ্বিতীয় ধাপে,যখন UNCIP কমিশন ভারত সরকারকে পাকিস্তানি সেনা প্রত্যাহারের ব্যাপারে জানাবে তখন ভারত তার 'বেশিরভাগ' সেনা প্রত্যাহার করবে।দুই দেশের সেনা প্রত্যাহারের পর গণভোটের আয়োজন করা হবে।প্রস্তাবটিতে ভারত রাজী হলেও পাকিস্তান প্রত্যাখ্যান করে।
কাশ্মীরের রাজা হরিসিং এর স্বাক্ষরকৃত “সংযুক্তির দলিলের” কারণে ভারত সরকার কাশ্মীরকে ভারতের বৈধ অংশ মনে করে।পাকিস্তান কর্তৃক কাশ্মীরের বিদ্রোহীদের সহায়তা ও সশস্ত্র পাখতুন উপজাতিয়দের কাশ্মীর সংঘর্ষে পাঠানোকে ভারত 'শত্রুতাপূর্ণ পদক্ষেপ' মনে করে এবং কাশ্মীরে পাকিস্তান সেনাবাহিনীর উপস্থিতিকে ভারতীয় ভূখণ্ড আক্রমণের সমান ধরা হয়।ভারতীয় দৃষ্টিকোন থেকে,গণভোট হবে ভারতে কাশ্মীরের সংযুক্তির শেষ ধাপ এবং সংযুক্তির দলিল না থাকায় পাকিস্তান এ ব্যাপারে ভারতের সমকক্ষ হতে পারেনা।
ভারতীয় দাবির মূল ভিত্তিকে অনেক সময় সমালোচনা করা হয়, যেখানে ভারত 'সংযুক্তির দলিল' দেখিয়ে পাকিস্তানকে কাশ্মীরে আক্রমণকারী হিসেবে দেখাতে চায়।এ ব্যাপারে যুক্তি দেখানো হয়, জুনাগড়ের মুসলিম শাসক পাকিস্তানের পক্ষে সংযুক্তির দলিলে স্বাক্ষর করাকে ভারত মেনে নেয়নি।এই ব্যাপারটিও বিবেচনায় রাখা প্রয়োজন। করবেল মনে করেন,ভারত জাতিসংঘের রেজ্যুলুশানের মাধ্যমে সংকট নিরসনে রাজী হওয়ায় কাশ্মীরে “পাকিস্তান আক্রমণকারী” এই যুক্তি আর ব্যবহার করতে পারেনা।
ভারত কাশ্মীর সমস্যা নিরসনে এমন একটি সমাধান খুঁজছিল যেখানে সৈন্য প্রত্যাহারের ক্ষেত্রে পাকিস্তানকে আক্রমণকারী হিসেবে দেখা হবে।অন্যদিকে পাকিস্তানের দাবি ছিল সেনা প্রত্যাহারের ব্যাপারে দুই দেশকেই সমতার দৃষ্টিতে দেখতে হবে ও একই সাথে সেনা প্রত্যাহার করতে হবে।জাতিসংঘের মধ্যস্থতাকারীরা মূলত 'সমতার' দিকেই যেতে চাচ্ছিল যার কারণে ভারত এই প্রক্রিয়াতে সন্তুষ্ট ছিল না। শেষ পর্যন্ত সেনা প্রত্যাহার সম্ভব হয়নি।ভারতের যুক্তি এই যে,চুক্তি অনুযায়ী পাকিস্তানকে আগে সেনা প্রত্যাহার করতে হবে,অন্যদিকে পাকিস্তানের যুক্তি হচ্ছে ভারত যে আদৌ পরে সেনা প্রত্যাহার করবে তার কোন নিশ্চয়তা নেই। সেনা প্রত্যাহারের ব্যাপারে দুইদেশ এখনো একমতে পৌছাতে পারেনি।
গবেষকরা মনে করেন,নিরাপত্তা পরিষদের 'কাশ্মীর মধ্যস্থতায় ব্যর্থ' হবার অন্যতম কারণ তারা বৈধতার বিষয়গু্লোকে গুরুত্ব না দিয়ে সমস্যাটিকে একটি রাজনৈতিক দৃষ্টিভঙ্গি থেকে দেখেছে।
সমকামিতা
সিঙ্গাপুর
২০১৪ এর জুন মাসে ২০,০০০ জনের একটি দল সমকামী অধিকারের সমর্থনে বিক্ষোভ দেখায়।
কাশ্মীর বিতর্কে জাতিসংঘের মধ্যস্থতা
ম্যাকনটন প্রস্তাব
১৯৪৯ সালের ডিসেম্বরে জাতিসংঘের নিরাপত্তা পরিষদের সভাপতি জেনারেল ম্যাকনটনকে (যিনি একজন কানাডিয়ান) দুই দেশের মধ্যকার সংকট নিরসনের লক্ষ্যে পদক্ষেপ নিতে অনুরোধ জানানো হয়।ম্যাকনটন, ২২শে ডিসেম্বর ভারত ও পাকিস্তানকে তার প্রস্তাবটি পাঠান এবং সভাপতি হিসেবে মেয়াদোত্তীর্ণের দুই দিন আগে, ২৯ ডিসেম্বর,তিনি নিরাপত্তা পরিষদে একটি প্রতিবেদন পেশ করেন।এরপর,জাতিসংঘ নিরাপত্তা পরিষদ তাকে মধ্যস্থতা চালিয়ে যেতে বলে,এবং তারই পরিপ্রেক্ষিতে ম্যাকনটন ১৯৫০ সালের ৩রা ফেব্রুয়ারি নিরাপত্তা পরিষদে চূড়ান্ত প্রতিবেদন পেশ করেন।
তার প্রস্তাবে ভারত ও পাকিস্তান উভয়কে একই সাথে সকল সৈন্য প্রত্যাহারের মাধ্যমে একটি সমাধান প্রস্তাব করা হয় (কাশ্মীরের শান্তি শৃঙখলা রক্ষার্থে অল্প কিছু ভারতীয় সেনা ব্যতীত) যে পদ্ধতিতে আজাদ কাশ্মীর বাহিনীসহ কাশ্মীরের সশস্ত্র সকল বাহিনী ভেঙে দেয়া হবে এবং সেনা প্রত্যাহারের সময়ে, জাতিসংঘের তত্ত্বাবধায়নে স্থানীয় কর্তৃপক্ষ উত্তরাঞ্চলের (গিলগিত) প্রশাসন ব্যবস্থা নিয়ন্ত্রণ করবে।পাকিস্তান প্রস্তাবটি মেনে নেয় ,কিন্তু ভারত প্রত্যাখান করে।
সমকামিতা
সিঙ্গাপুর
ঐ বছরেরই ২৯ শে অক্টোবর সিঙ্গাপুর হাইকোর্ট সডোমি-বিরোধী একটি ধারা সংস্কারের দাবি বাতিল করে। ঐ ধারায় দোষীর ২ বছর পর্যন্ত কারাদণ্ড হতে পারে।
কাশ্মীর বিতর্কে জাতিসংঘের মধ্যস্থতা
ম্যাকনটন প্রস্তাব
প্রস্তাবটিতে,সংকট নিরসন প্রক্রিয়ায় ভারত ও পাকিস্তানকে সমান অংশীদার ধরা হয় যা ভারতের কাছে গ্রহণযোগ্য ছিল না। ভারতীয় দৃষ্টিকোণ থেকে কাশ্মীরে শুধুমাত্র ভারতীয় সেনার উপস্থিতি বৈধ, আর পাকিস্তানি সেনারা সেখানে অবৈধভাবে উপস্থিত থাকার পরেও প্রস্তাবটিতে উভয়কে সমান অংশীদার বিবেচনা করা হয়েছে।ম্যাকনটন প্রস্তাবকে প্রত্যাখান করার মাধ্যমে ভারত পরপর তিনবার নিরাপত্তা পরিষদের নিরপেক্ষ কমিশনের কোন প্রস্তাবকে প্রত্যাখান করে যার কারণে যুক্তরাষ্ট্র, ভারতকে সতর্ক করে ও নিরাপত্তা পরিষদের সিদ্ধান্ত মেনে নেবার আহ্বান জানায়।এ কারণে নেহেরু,যুক্তরাষ্ট্র তার সরকারের উপর চাপ সৃষ্টি করছে,এমন অভিযোগ করেন।ভারতের 'ম্যাকনটন প্রস্তাব' প্রত্যাখানকে মার্কিন নীর্তিনির্ধারকরা 'একগুয়েমি' হিসেবে বিবেচনা করেন।
কোল্ড ওয়ার (সুপারপাওয়ারদের স্নায়ুযুদ্ধ) বিষয়ক ঐতিহাসিক রবার্ট ম্যাকমোহন বলেন, মার্কিন নীতিনির্ধারকদের মনে ক্রমেই এই ধারণা বদ্ধমূল হতে শুরু করে যে, ভারতীয়রা 'গণভোট' এড়ানোর জন্যই জাতিসংঘের পাঠানো কমিশনের (UNCIP) সকল প্রস্তাব তথাকথিত “বৈধ বিভিন্ন কারণ” (যা অনেকক্ষেত্রে প্রশ্নবিদ্ধ) দেখিয়ে বাতিল করে দিচ্ছে।ম্যাকমোহন সাথে এটাও যোগ করেন যে,ভারতীয়দের সিদ্ধান্ত সঠিক ছিল তার কারণ কাশ্মীর মুসলিম সংখ্যাগরীষ্ঠ হবার জন্য গণভোটের ফলাফল ভারতের বিপক্ষে যাবার সম্ভবনাই ছিল বেশি,তাই গণভোটে দেরি হলে তা ভারতের জন্য সুবিধাজনক।ব্যক্তিগতভাবে কয়েকজন ভারতীয় কর্মকর্তা মার্কিন কর্মকর্তাদের কাছে স্বীকার করেন,কাশ্মীরে গণভোট করার চেয়ে রাজ্যটিকে বিভক্ত করাকেই তারা শ্রেয় মনে করেন।
সমকামিতা
ভারত
ভারতের বৃহত্তম ধর্ম হিন্দুধর্মের প্রধান ধর্মগ্রন্থগুলিতে সমকামিতার সুস্পষ্ট উল্লেখ না থাকলেও, ধর্মগ্রন্থের কোনো কোনো ব্যাখ্যাকে সমকামিতার বিরোধী মনে করা হয়। তবে ভারতের প্রধান ধর্মবিশ্বাসে সমকামিতার অবস্থান কোথায়, তা নিয়ে গবেষকদের মধ্যে দ্বিমত আছে। কেউ কেউ মনে করেন প্রাচীন হিন্দু সমাজে সমকামিতা শুধু প্রাসঙ্গিকই ছিল না, বরং তা গ্রহণীয়ও ছিল। বর্তমানে ভারতে সমকামিতা বৈধতা পেয়েছে। অতীতে সমকামিতা ভারতীয় নাগরিক সমাজ ও সরকারের কাছে একটি নিষিদ্ধ বিষয় হিসেবে পরিচিত হলেও সম্প্রতি তা আইনি বৈধতা পেয়েছে। ভারতে সমকামিতা নিয়ে সাধারণ আলোচনার সুযোগ কম। যদিও সাম্প্রতিক বছরগুলিতে সমকামিতার প্রতি ভারতীয়দের মনোভাবে কিছু পরিবর্তন লক্ষিত হয়েছে। বিশেষত, ভারতের সংবাদমাধ্যম ও বলিউডে সমকামিতার প্রদর্শন ও তৎসংক্রান্ত আলোচনা বৃদ্ধি পেয়েছে। ২০০৯ সালের ২ জুলাই, দিল্লি হাইকোর্টের একটি রায়ে স্পষ্টত জানানো হয়েছে প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না। এই রায়ে আরো বলা হয়েছে যে ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থী। ২০১৩ সালের ১১ই ডিসেম্বর পুনরায় সমকামিতাকে অবৈধ ঘোষণা করে ভারতের সুপ্রিম কোর্ট। ২০০৫ সালে পশ্চিমবঙ্গে সমকাম নিয়ে সর্বপ্রথম গবেষণামূলক গ্রন্থ বের করা হয় যার নাম ছিলো 'সমপ্রেম' এবং এটার লেখক ছিলেন অজয় মজুমদার ও নিলয় বসু, বাংলা ভাষায় সর্বপ্রথম এই বইটিই ছিলো সমকাম নিয়ে গবেষণামূলক বই, দীপ প্রকাশন সংস্থা থেকে বের হওয়া বইটি ২০১১ সাল পর্যন্ত প্রায় সাড়ে তিনশো কপি বিক্রী হয়েছিলো।
মে ওয়েস্ট
তিনি ভডেভিল ও নিউ ইয়র্ক সিটির মঞ্চে সক্রিয় ছিলেন এবং পরবর্তীকালে হলিউডের চলচ্চিত্রে কৌতুকাভিনেত্রী, অভিনেত্রী ও লেখিকা হিসেবে কাজ করেন। এছাড়া তিনি বেতার ও টেলিভিশনেও অভিনয় করেছেন। আমেরিকান ফিল্ম ইনস্টিটিউট তাদের ধ্রুপদী মার্কিন চলচ্চিত্রের সেরা নারী তারকা তালিকায় তাকে ১৫তম স্থান প্রদান করে।
কাশ্মীর বিতর্কে জাতিসংঘের মধ্যস্থতা
ম্যাকনটন প্রস্তাব
ম্যাকনটন প্রস্তাবটি নিরাপত্তা পরিষদে খুবই জনপ্রিয় হয়েছিল এবং নিরাপত্তা পরিষদ একটি রেজ্যুলুশান পাসের মাধ্যমে দুই দেশকে পাঁচ মাস সময়সীমা দেয় সেনা প্রত্যাহারের পদ্ধতি চূড়ান্ত করতে।ভারত রেজ্যুলুশানটি ১৯৫০ সালের ১৪ই মার্চ গ্রহণ করে।এরপর,নিরাপত্তা পরিষদ 'স্যার ওয়েন ডিক্সন'কে ভারত-পাকিস্তানে জাতিসংঘের প্রতিনিধি হিসেবে প্রেরণ করে;তাকে ম্যাকনটন প্রস্তাবে বর্ণিত পদ্ধতি অনুযায়ী সেনা প্রত্যাহারের তদারকি ও সাহায্যপ্রদানের দায়িত্ব দেয়া হয়।
মে ওয়েস্ট
প্রারম্ভিক জীবন
ম্যারি জেন ওয়েস্ট ১৮৯৩ সালের ১৭ই আগস্ট নিউ ইয়র্কের কিংস কাউন্টিতে জন্মগ্রহণ করেন। তিনি তার পিতা জন প্যাট্রিক ওয়েস্ট ও মাতা মাটিল্ডে "টিলি" ডেলকারের সর্বজ্যেষ্ঠ জীবিত সন্তান ছিলেন। তার পিতা প্রাইজফাইটার ছিলেন, যিনি "ব্যাটলিন জ্যাক ওয়েস্ট" নামে পরিচিত ছিলেন। তিনি পরবর্তীকালে বিশেষ পুলিশ হিসেবে কাজ করতেন এবং পরে নিজেই একটি তদন্তকারী এজেন্সি প্রতিষ্ঠা করেছিলেন। জনের মাতা সাবেক করসেট ও ফ্যাশন মডেল ছিলেন। ম্যারির পিতামহী ম্যারি জেন (জন্মনাম: কপলি) ছিলেন আইরিশ ক্যাথলিক বংশোদ্ভূত। তার নামেই ম্যারির নামকরণ করা হয়েছিল। ম্যারির পিতামহ জন এডউইন ওয়েস্ট ছিলেন ইংরেজ-স্কটস বংশোদ্ভূত এবং মেষ পালক। তার মাতা টিলি ও তার পাঁচ ভাইবোন তাদের পিতা ইয়াকব (১৮৩৫-১৯০২) ও ক্রিস্টিয়ানা (১৮৩৮-১৯০১) ডোয়েলগারের সাথে বাভারিয়া থেকে ১৮৮৬ সালে মার্কিন যুক্তরাষ্ট্রে আসেন।
কাশ্মীর বিতর্কে জাতিসংঘের মধ্যস্থতা
ডিক্সন মিশন
স্যার ওয়েন ডিক্সন,'অস্ত্রবিরতি রেখার' পাকিস্তানি পাশকে ভারত-পাকিস্তান কমিশনের (UNCIP) তত্ত্বাবধানে স্থানীয় কর্তৃপক্ষ দ্বারা শাসনের প্রস্তাব করেন(সংকট পূর্ববর্তী প্রথা ও আইন প্রয়োগের মাধ্যমে)।ভারত এই প্রস্তাবের বিরোধীতা করে এই যুক্তিতে যে,স্থানীয় কর্তৃপক্ষ পাকিস্তানের প্রতি পক্ষপাত করার সম্ভবনা থাকায় তা ভারতের স্বার্থ ক্ষুণ্ণ করবে।যদিও,এর বিকল্প হিসেবে ভারত কোন প্রস্তাব দিতে পারেনি।
যুদ্ধবিরতি রেখার ভারতীয় পাশে ডিক্সন প্রস্তাব করেন প্রতিটি জেলা প্রশাসকের সাথে জাতিসংঘ মনোনিত একজন কর্মকর্তাকে যুক্ত করা হবে যিনি প্রশাসকের কার্যাবলী পর্যবেক্ষণ করবেন ও প্রতিবেদন পেশ করবেন।এতে ভারতের সার্বভৌমত্ব ক্ষুণ্ণ হবে – এমন দাবি করে নেহেরু এ প্রস্তাবেরও বিরোধিতা করেন।এ ব্যাপারেও ভারত কোন বিকল্প ব্যবস্থা প্রস্তাব করেনি।
মে ওয়েস্ট
প্রারম্ভিক জীবন
ওয়েস্টের বড় বোন কেটি শিশুকালেই মারা যায়। তার অন্যান্য ভাইবোনেরা হলেন ক্যাথরিন ওয়েস্ট (৮ ডিসেম্বর ১৮৯৮ – ১২ মার্চ ১৯৮২), পরবর্তীতে বেভারলি নামে পরিচিত এবং দ্বিতিয় জন এডউইন ওয়েস্ট (১১ ফেব্রুয়ারি ১৯০০ – ১২ অক্টোবর ১৯৬৪)।
কাশ্মীর বিতর্কে জাতিসংঘের মধ্যস্থতা
ডিক্সন মিশন
এরপর,ডিক্সন দুইদেশের প্রধানমন্ত্রীর কাছে শেখ আব্দুল্লাহ ও গোলাম আব্বাসের একটি জোট সরকার গঠন অথবা দুইপক্ষের মধ্যে মন্ত্রণালয় ভাগাভাগির প্রস্তাব করেন।ডিক্সনের দ্বিতীয় পরামর্শ ছিল,গণভোটের ছয় মাস আগে থেকে কোন অরাজনৈতিক ও সম্মানীয় ব্যক্তির নেতৃত্বে একটি নিরপেক্ষ সরকার স্থাপন করা যে সরকার জাতিসংঘের তত্ত্বাবধায়নে চলবে এবং সরকারে হিন্দু ও মুসলিমদের সমান সংখ্যক প্রতিনিধি থাকবেন।ডিক্সনের তৃতীয় পরামর্শ ছিল জাতিসংঘ মনোনিত প্রতিনিধিদের দিয়ে একটি সাময়িক প্রশাসনিক ব্যবস্থা গঠনের।নেহেরু এই তিনটি পরামর্শই প্রত্যাখান করেন,এবং স্যার ওয়েন ডিক্সন সেনাপ্রত্যাহারের ব্যাপারে ভারতের 'নেতিবাচক' মনোভাবের সমালোচনা করেন। এছাড়া, স্যার ডিক্সন সেনাপ্রত্যাহারের ক্ষেত্রে সকল প্রস্তাব ও বিকল্প প্রস্তাব প্রত্যাখান করায় ভারত সরকারকে কঠোরভাষায় তিরস্কার করেন।